b'\n_START_ARTICLE_\nLacul Doroban\xc8\x9b\n_START_PARAGRAPH_\nLacul Doroban\xc8\x9b este un lac de baraj artificial de lunc\xc4\x83 din C\xc3\xa2mpia Moldovei, aflat pe teritoriul satului Doroban\xc8\x9b din comuna Aroneanu, \xc3\xaen partea de nord-est a municipiului Ia\xc8\x99i. Are o suprafa\xc8\x9b\xc4\x83 de circa 70 hectare \xc8\x99i este construit pe R\xc3\xa2ul Ciric , fiind alimentat \xc3\xaen cea mai mare parte cu ape provenite din precipita\xc8\x9bii._NEWLINE_Lacul este proprietate public\xc4\x83 a statului administrat de Federa\xc8\x9bia Rom\xc3\xa2n\xc4\x83 de Canotaj. Pe lacul Doroban\xc8\x9b este amenajat\xc4\x83 o baz\xc4\x83 nautic\xc4\x83 de canotaj. \xc3\x8en prim\xc4\x83vara anului 1997, aceasta a fost declarat\xc4\x83 Centru de preg\xc4\x83tire olimpic\xc4\x83 la canotaj, aici antren\xc3\xa2ndu-se 30 sportivi din lotul na\xc8\x9bional de juniori II. \xc3\x8en anul 1998 a fost organizat\xc4\x83 pe lac Balcaniada de canotaj pentru juniori .'